S-846/2008

Mál þetta, sem þingfest var í dag og dómtekið samdægurs, er höfðað með ákæru lögreglustjórans á Selfossi, dagsettri 16. nóvember 2008, á hendur M-x-x P-x-x, kt. 000000-0000, Friðheimum, Bláskógabyggð,

„fyrir umferðar- og fíkniefnalagabrot

I.

með því að hafa, að kvöldi miðvikudagsins 18. júní 2008, ekið bifreiðinni LU-107, vestur Suðurlandsveg upp Kamba í Ölfusi, óhæfur til að stjórna ökutækinu örugglega vegna áhrifa tetrahýdrókannabínólsýru og fyrir að hafa umrætt sinn haft í vörslu sinni 1,23 g af maríhúana sem lögregla fann við leit í áðurnefndri bifreið umrætt sinn.

Telst brot ákærða varða við 1., sbr. 2. mgr. 45. gr. a. og 1. mgr. 48. gr. umferðarlaga nr. 50,1987, sbr. 5. gr. laga nr. 66,2006, sbr. 1. mgr. 100. gr. nefndra umferðarlaga og 2. gr., sbr. 5. og 6. gr. laga um ávana- og fíkniefni nr. 65,1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

II.

með því að hafa, aðfaranótt fimmtudagsins 19. júní 2008, haft í vörslu sinni á heimili sínu að Dalbrún 1 í Bláskógabyggð, samtals 3,69 g af hassi, 5,77 g af maríhúana, sem ákærði framvísaði til lögreglu við húsleit umrætt sinn og fyrir að hafa í júní 2008 utanhúss við heimili sitt ræktað og haft í vörslu sinni 7 kannabisplöntur frá 10 cm til 77 cm á hæð, sem vigtuðu samtals 10,.82 g sem áærði vísaði lögreglu einnig á við nefnda húsleit.

Teljast brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist, að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 13980, 13981, 13982 & 13983), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birta ákæru í Lögbirtingablaði þann 29. desember 2008, ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði framdi brot það sem greinir í ákæru og er það réttilega fært til refsiákvæða utan að háttsemin í I. ákærulið er ranglega heimfærð til 1. mgr. 48. gr. umferðarlaga. Þá samrýmist háttsemin, eins og henni er lýst í ákæru, gögnum málsins. Ákærði hefur með háttsemi sinni unnið sér til refsingar. Samkvæmt sakavottorði sem liggur frammi í málinu hefur ákærða ekki verið gerð refsing áður.

Refsing ákærða er nú ákveðin 300.000 króna sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa en sæta ella fangelsi í tuttugu og tvo daga.

Þá greiði ákærði allan sakarkostnað sem hlotist hefur af broti hans. Í yfirliti yfir sakarkostnað kemur fram að matsgerð vegna rannsóknar á blóði ákærða er 67.176 krónur, túlkaþjónusta 49.480 krónur, lögmenn 41.832 krónur, lögmenn 43.077 krónur og blóðsýni 20.000 krónur eða samtals 221.565 krónur. Ákærði er tékkneskur ríkisborgari og á rétt á réttlátri málsmeðferð og á því tungumáli sem hann skilur. Verður hann því ekki krafinn um kostnað vegna túlkaþjónustu. Kostnaður vegna tilnefnds verjanda ákærða á rannsóknarstigi er 41.832 krónur og verður ákærði dæmdur til að greiða þann kostnað. Ákærði verður ekki dæmdur til að greiða kostnað lögmanna vegna annarra grunaðra í máli þessu. Þá ber ákærði að greiða kostnað vegna blóðsýnatöku að fjárhæð 20.000 krónur. Ákærði sæti upptöku á fíkniefnum eins og greinir í dómsorði.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, M-x-x P-x-x, greiði 300.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í tuttugu og tvo daga.

Ákærði greiði sakarkostnað að fjárhæð 129.008 krónur.

Ákærði sæti upptöku á 7 grömmum af maríhúana, 3,69 grömmum af hassi og 7 kannabisplöntum.

Á-kvk-nf G-kvk-nf.